ལྷ་བཙུན་རྣམ་གཉིས་ལ་གདམས་པའི་མགུར།
པད་དཀར་གཞོན་ནུ་ཁྱོད་བཀྲག་མདངས་མཚར་ཡང་། །མི་རིང་ལོ་འདབ་
ཀུན་འབྲུལ་བར་ངེས་པས།
འདིར། །དཀོན་མཆོག་མཆོད་གྲལ་དུ་བསྙེགས་ན་ལེགས་སོ། །ལྷ་བཙུན་གཞོན་ནུ་
གཉིས་ལང་ཚོ་དར་ཡང་། །མི་རིང་རྒས་ཁོག་ཏུ་འགྱུར་བར་ངེས་པས། །ནད་མེད་རྒུད་
མེད་དུ་འཚོ་བའི་དུས་འདིར། །དམ་པའི་ལྷ་ཆོས་ལ་འབད་ན་ལེགས་སོ། །བུང་བ་
གཞོན་ནུ་ཁྱོད་འཕུར་ལྡིང་རྩེ་ཡང་། །ཉིན་གཅིག་གྲང་རེག་གིས་འགུམ་པར་འགྱུར་
བས། །མེ་ཏོག་གང་བཟང་རྣམས་ཤར་བའི་དུས་འདིར། །རྩི་བཅུད་ངོམས་མེད་དུ་
སྤྱད་ན་ལེགས་སོ། །ལྷ་སྲས་གཞོན་ནུ་གཉིས་རྩེ་དགས་རོལ་ཡང་། །ཉིན་གཅིག་འཆི་
བདག་གིས་ངེས་པར་འཇོམས་པས། །དམ་ཆོས་གང་ཟབ་དང་འཕྲད་པའི་དུས་
འདིར། །ཉམས་ལེན་ངོམས་མེད་དུ་བགྱིས་ན་ལེགས་སོ། །སྤྲིན་དཀར་གཞོན་ནུ་ཁྱོད་
ལང་ཚོ་གསར་ཡང་། །མི་རིང་ནམ་མཁའ་ལ་རང་ཡལ་འགྲོ་བས། །ད་ལྟ་ལང་ལོང་དུ་
འཁྲིགས་པའི་དུས་འདིར། །ཆར་རྒྱུན་ལྷུག་པ་རུ་ཕབ་ན་ལེགས་སོ། །སེར་སྣས་ནོར་
རྫས་ཀུན་ཅི་ཙམ་བསགས་ཀྱང་། །ཉིན་གཅིག་དོན་མེད་ཀྱི་མི་ཡིས་འཁྱེར་བས། །ད་
ལྟ་རང་དབང་དང་ལྡན་པའི་དུས་འདིར། །རྣམ་དཀར་དགེ་ཕྱོགས་སུ་བཏང་ན་
ལེགས་སོ། །བྱ་བྱེའུ་སྣ་ཚོགས་རྣམས་ཕྱོགས་གཅིག་ཚོགས་ཀྱང་། །མི་རིང་སོ་སོ་ཡི་
གནས་སུ་གྱེས་པས། །དབྱར་དུས་ཡུན་ཐུང་ཙམ་ལྷན་དུ་གནས་རིང་། །ཆང་དང་ཁ་
ཟས་ལ་རྩོད་པས་ཅི་བྱ། །སྤུན་དང་ཉེ་དུ་ཀུན་ལྷན་ཅིག་སྐྱེས་ཀྱང་། །མི་རིང་སོ་སོ་རུ་
།དབྱིབས་ལེགས་མདངས་བཟང་དང་ལྡན་པའི་དུས་
2
- 76 -

འབྲལ་བར་ངེས་པས། །ཚེ་ཐུང་ཡུད་ཙམ་ལ་ལྷན་དུ་འདུག་རིང་། །དཔལ་འབྱོར་
མངའ་ཐང་ལ་རྩོད་པས་ཅི་བྱ། །ཡིད་བཞིན་ནོར་བུ་ལ་ཕྱོགས་ལྷུང་མེད་ཀྱང་། །གསོལ་
བ་མ་བཏབ་པར་དངོས་གྲུབ་མི་འབྱུང་། །རྒྱལ་མཚན་རྩེ་མོ་རུ་བཀོད་དེ་མཆོད་ན། །
གང་འདོད་རེ་འབྲས་ཀུན་འབད་མེད་འབྱུང་ངོ་། །བླ་མ་དཀོན་མཆོག་ལ་ཉེ་རིང་མེད་
ཀྱང་། །ལོག་ལྟ་དད་མེད་ལ་བྱིན་རླབས་མི་འབྱུང་། །སྙིང་ནས་བློ་གཏད་ཀྱིས་སྐྱབས་
སུ་སོང་ན། །འདི་ཕྱིའི་ལེགས་ཚོགས་ཀུན་འབད་མེད་འབྱུང་ངོ་། །འདུ་འཛི་སྣ་ཚོགས་
ཀྱིས་སུན་པའི་མི་རྒན། །དབེན་པའི་ནགས་ཁྲོད་དུ་ངལ་གསོ་བགྱིད་སྐབས། །དཔེ་
དོན་འདི་འདྲ་ཞིག་སེམས་ལ་ཤར་ནས། །ལྷ་བཙུན་རྣམ་གཉིས་ལ་གདམས་པ་
དགེའོ། །ཞེས་པ་འདི་ཡང་བཙུན་གཟུགས་དྷརྨ་བཛྲ་ཡིས་ཆེན་པོ་ཧོར་གྱི་ཡུལ་གྲུ་མང་པོ་ཉུལ་ཏེ་
འདུ་འཛི་སྣ་ཚོགས་ཀྱིས་ཡིད་སུན་སྐབས་དབེན་པའི་ནགས་ཁྲོད་བདེ་ཆེན་རབ་རྒྱས་གླིང་དུ་ཞག་ཁ་
ཤས་ངལ་གསོ་བའི་ཚེ། ཉིན་གཅིག་འདི་འདྲ་ཞིག་སེམས་ལ་ཤར་ནས་ལྷའི་བཙུན་པ་སངྒྷ་ཤྲཱི་དང་།
འཇམ་དཔལ་ནོར་བུ་གཉིས་ལ་སྨྲས་པ་དགེ་ལེགས་འཕེལ།
-77-